Diari Oficial de la Generalitat Valenciana


Sumari del DOGV 8236, del 16-02-2018 (2018/1131)

RESOLUCIÓ de 24 de gener de 2018, de la Conselleria d'Educació, Investigació, Cultura i Esport, per la qual es modifica l'autorització de l'escola infantil municipal de primer cicle denominada La Solana, d'Atzeneta d'Albaida, per canvi d'ús de les unitats autoritzades.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/1131


Data del document
:   24-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 de gener de 2018, de la Conselleria d'Educació, Investigació, Cultura i Esport, per la qual es modifica l'autorització de l'escola infantil municipal de primer cicle denominada La Solana, d'Atzeneta d'Albaida, per canvi d'ús de les unitats autoritzades. [2018/1131]  
L'expedient ha sigut iniciat a instàncies del representant de l'Ajuntament d'Atzeneta d'Albaida, entitat titular de l'escola infantil municipal de primer cicle denominada La Solana, situada al carrer Covalta, s/n, cantó carrer Penya Benicadell, s/n, d'Atzeneta d'Albaida (València) i amb número de codi 05214209, que sol·licita la modificació de l'autorització de l'escola infantil, per canvi d'ús de les unitats autoritzades.  
  
Per conveni de 14 de març de 2012, entre la Conselleria d'Educació, Formació i Ocupació i l'Ajuntament d'Atzeneta d'Albaida es crea una escola infantil de primer cicle denominada La Solana, de titularitat municipal en l'esmentada localitat, la qual queda configurada amb 3 unitats d'Educació Infantil de primer cicle per a xiquets amb 36 llocs escolars.  
La Direcció General de Centres i Personal Docent va declarar, a través d'un informe favorable de data 23 d'octubre de 2017, l'adequació de les instal·lacions proposades, pel que fa a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer (BOE 12.03.2010).  
Vist que la Inspecció Educativa i la Unitat Tècnica de la Direcció Territorial d'Educació, Investigació, Cultura i Esport de València han emés informes favorables en el seu àmbit competencial.  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig, d'educació (BOE 04.05.2006); la Llei orgànica 8/2013, de 9 de desembre (BOE 08.562.1810), per a la millora de la qualitat educativa; el Reial decret 2/2009, de 9 de gener (DOGV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent de data 24 de gener de 2018, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
Primer  
Aprovar la modificació de l'autorització de l'escola que a continuació s'indica en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: La Solana.  
Domicili: carrer Covalta, s/n, cantó carrer Penya Benicadell, s/n,  
Localitat: Atzeneta d'Albaida.  
Província: València.  
Codi: 34991884.  
Titular: Ajuntament d'Atzeneta d'Albaida.  
Modificació que s'autoritza:  
Canvi d'ús de les unitats autoritzades a l'escola mencionada, de manera que quedarà configurada amb la composició següent:  
3 unitats d'Educació Infantil de primer cicle amb 36 llocs escolars, distribuïdes així:  
- 1 unitat per a xiquets de 0-1 any, amb 8 llocs escolars.  
- 1 unitat per a xiquets d'1-2 anys, amb 13 llocs escolars.  
- 1 unitat per a xiquets d'1-3 anys, amb 15 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics fan referència al pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre (BOE 236, 02.10.2015), del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 24 de gener de 2018.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.